Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Már a múlt évben felvetődött a felsőoktatásról szóló 1993. évi LXXX. törvény (Ftv.) adatkezelési szabályainak a
Paragraph Index: 1297

Már a múlt évben felvetődött a felsőoktatásról szóló 1993. évi LXXX. törvény (Ftv.) adatkezelési szabályainak a kibővítése. Mivel a szétszórt, részben hiányos, illetve alacsony szintű szabályozás sokszor akadálya a gördülékeny, ugyanakkor jogszerű adatkezelésnek, az adatvédelmi biztos egy tavalyi konzultációs megkeresésből kiindulva az oktatási miniszternél kezdeményezte a felsőoktatással kapcsolatos személyes adatok kezelésének egységes törvényi szabályozását. (703/K/1998) Az adatvédelmi biztos 1998-ban közzétette azt az ajánlását, melyben jogszerűtlennek minősítette a felsőoktatási intézménybe sikertelenül felvételizettek név- és lakcímadatainak átadását olyan cég számára, amelyik üzletszerűen vállalja előkészítő tanfolyamokat szervező cégek közvetítését. A folyamatos felkészítésben érdekelt egyik cég beadványában sérelmezte az ajánlás nyomán megszüntetett közvetlen „reklámozási lehetőséget”, ugyanis ezt a felvételizőknek az „A” jelű jelentkezési lapon tett nyilatkozatával ellentétesnek tartja, és szerinte ez súlyos késedelmet okoz az érintettek felkészítésében. A látszólagos ellentmondást az okozza, hogy az Ftv. 83. § (9) bekezdése ugyan biztosítja az Országos Felsőoktatási és Felvételi Iroda (OFFI) számára, hogy törvényi felhatalmazás alapján kezelhesse a felvételi eljárás során rendelkezésre bocsátott személyes adatokat, ennek módját azonban a

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes